OpenLLM-France/wikimedia huggingface dataset:
# Bowling Green Badia Parke Nazionala

Bowling Green Badiaren Parke Nazionala Australiako Queenslanden dagoen parke nazionala da. City of Townsville eta Shire of Burdekinen dago, Townsvilletik 28 kilometrotara. Hezeguneak babesteko Ramsarko hitzarmena barruan dago. Parkeak habitat sorta zabala babesten du, dena dela: Elliot mendia eta Saddle mendia inguratzen dituen paisaia gorabeheratsu eta basotsua barne, baita Cleveland lurmuturraren eta Bowling Green lurmuturraren arteko kostaldeko estuarioak ere.

## Fauna

Agian bertako faunaren elementu garrantzitsuenak hegaztiak dira: Anseranas semipalmata eta mikak oso habitat egokia dute Bowling Green badiaren zingiretan. Oso gutxitan ikusten den beste hegaztia ihi-txori da. Beste hegazti espezie batzuk hauek dira: Anas arcuata, Anas superciliosa, mokozabal, ibis, jabiru...
Krokodiloak estuarioetan eta zingiren inguruetan daude.

## Ezaugarriak

Ez da oso parke handia, 554 km². Elliot mendia 1.342 metro ditu eta bere ekialdeko hegaletan erreka ugari dituelarik, horietatik garrantzitsuena Alligator Creek delarik. Erreka leku ezaguna da igeri egiteko eta hegaztiak behatzeko, bai ura edaten edo ibaiertzeko landarediaz elikatzen direnean.
Parkeak Haughton ibaiaren lautada alubialak hartzen ditu. Hau Australiako ekialdeko kostaldeko hezegune handienetako bat da. Kostaldeko korronteek Bowling Green Badiako ur lasaietan materiala utzi zutenean sortu zen hezegunea. Hondar lohi eta lautadaz, zingirez, muino isolatuz, mangladi basoz eta marearteko lautadaz osatua dago.

## Kanpo estekak

* (Ingelesez):Parkearen inguruko informazioa Queensland Gobernuko webgunean.
* Datuak: Q895450
* Multimedia: Bowling Green Bay National Park / Q895450
# Bezange-la-Petite

Bezange-la-Petite Frantziako udalerri bat da, Mosela departamenduan dagoena, Ekialde Handia eskualdean. 2013an 92 biztanle zituen.

## Demografia
### Biztanleria

2007an Bezange-la-Petite udalerrian erroldatutako biztanleak 92 ziren. Familiak 32 ziren, horien artean 4 pertsona bakarrekoak ziren (4 bakarrik bizi ziren gizonak), 12 seme-alabarik gabeko familiak ziren, 8 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 35 familiaren etxebizitza nagusia ziren, 2 bigarren erresidentzia ziren eta 3 hutsik zeuden. 39 etxeak ziren eta 1apartamentu bat zen. 35 etxebizitza nagusietatik 33 bere jabearen bizilekua ziren eta 2 alokairuan okupaturik zeuden; 2 etxek hitu gela zituzten, 5 etxek lau zituzten eta 28 etxek bost zituzten. 25 etxek euren parking plaza propioa zuten azpian. 17 etxetan ibilgailu bat zegoen eta 14 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bezange-la-Petite udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 4 | 70-74 | 4 |
| 12 | 65-69 | 0 |
| 0 | 60-64 | 0 |
| 0 | 55-59 | 8 |
| 4 | 50-54 | 0 |
| 0 | 45-49 | 0 |
| 8 | 40-44 | 4 |
| 4 | 35-39 | 8 |
| 4 | 30-34 | 4 |
| 0 | 25-29 | 0 |
| 0 | 20-24 | 0 |
| 0 | 15-19 | 8 |
| 4 | 10-14 | 0 |
| 12 | 5-9 | 8 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 30 aktiboak ziren eta 18 inaktiboak ziren. 30 pertsona aktiboetatik 29 lanean zeuden (19 gizon eta 10 emakume) eta 1 langabezian (1 gizon). 18 pertsona inaktiboetatik 7 erretiraturik zeuden, 4 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra finantziazio enpresa batena zen.
2000. urtean Bezange-la-Petite udalerrian 5 nekazaritza-ustiategi zeuden, 480 hektarea erabiltzen.

## Hezkuntza eta osasun ekipamenduak

2009an inguruko herriekin osatutako barreiatutako lehen-hezkuntzako eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21648
* Multimedia: Bezange-la-Petite / Q21648
# Bezas

Bezas Teruelgo udalerria da, Sierra de Albarracín eskualdean dagoena.
2009ko urtarrilaren 1eko erroldaren arabera 78 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1651630
* Multimedia: Bezas / Q1651630
# Bezanako geltokia

Bezana Espainiako Kantabriako probintziako tren geltoki bat da, Santa Cruz de Bezana udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Oviedo — Santander

## Zerbitzuak

Santanderko Renfe Aldiriak
 Zerbitzua  Hasiera  Ibilbidea  Amaiera ⁠
 C-2SantanderValdecilla–la Marga • Cazoña • Adarzo • Bezana • Mompia–Mortera • Boo de Pielagos • Mogro • Gornazo • Mar • Requejada • Barreda • Torrelavega–Erdia • Altamira • Ganzo • Puente San Miguel • Santa Isabel • San Pedro • Golbardo • Casar de Periedo • Virgen de la Peña • OntoriaCabezon de la Sal :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107804806
iea  Santanderko Renfe Aldiriak :
# Bezard haize errota

Bezard haize errota (frantsesez: Moulin Bézard) Guadalupe eskualdean (Kariben) dagoen Marie-Galante uhartean, Capesterre-de-Marie-Galante herrian dagoen eraikina da. 1979tik babestua dago.

## Historia

Eraikin hau Marie-Galante uhartearen zaharrenetariko eta azkenetario errota da. Errota 1840an eraiki zuten. Haren funtzioa azukre-kanabera prestatzea zen era mekanikoaz. 1920an haren erabilera bertan behera gelditu zen. 1956ko zikloi tropikal larriki kaltetu zuen. 1979ko uztailaren 25ean Frantziako Gobernuak monumentu historikoaren izendapena eman zion. 1995an zaharberritua izan zen.

## Kanpo estekak

* (Frantsesez):Errota zaharberritzearen dokumentua.
* Datuak: Q15952820
* Multimedia: Moulin Bézard / Q15952820
# Bezares

Bezares Errioxako udalerria da, 2005ean 21 biztanle zituena.

## Kanpo estekak

* Datuak: Q1636303
* Multimedia: Bezares / Q1636303
# Beza Mahafaly Erreserba Berezia

Beza Mahafaly Erreserba Berezia babestutako leku batzuen sarea da Madagascarren (Afrikan). 1986an sortua 600 hektarea ditu. Bi zonalde ditu, haien artean hamar kilometro izanik. Erreserbaren helburu nagusia Madagaskarreko galeria-basoa babestea da. Atsimo-Andrefana lurraldean dago, Betiokyren ipar-ekialdean, hiri horren 35 kilometrotara.

## Ugaztunak

Erreserba honetan beste askoren artean espezie hauek aurki daitezke:
* Maki lemur (Lemur catta)
* Propithecus verreauxi
* Lepilemur leucopus
* Microcebus griseorufus

## Hegaztiak

Asko dira; ofizialki 102 ikusiak izan dira. Hemen jasotzen ditugu batzuk:
* Amiltxori arrunt
* Lertxuntxo karramarrozale
* Lertxuntxo itzain
* Egretta ardesiaca
* Egretta dimorpha
* Scopus umbretta
* Sarkidiornis melanotos
* Aviceda madagascariensis
* Miru gorri
* Polyboroides radiatus
* Accipiter madagascariensis
* Accipiter francesiae
* Buteo brachypterus
* Falco newtoni
* Falco zoniventris
* Belatz urdin
* Margaroperdix madagarensis
* Pintada arrunt
* Turnix nigricollis
* Nesoenas picturata
* Coracopsis vasa
* Centropus toulou

## Kanpo estekak

* (Frantsesez):Webgune ofiziala.
* (Frantsesez):Erreserbaren deskribapena.
* Datuak: Q925904
* Multimedia: Bezaha Mahafaly Special Reserve / Q925904
# Bezabde

Bezabde erromatar mugan zegoen hiri gotortua izan zen. Zabdicene eskualdean kokaturik, IV. mendeko Erromatar-Persiar Gerretan zehar bitan setiatu zuten. 360an Xapur II.ak konkistatu zuen hiru legio eta arkulari asko izanda arren. Konstantzio II.ak ezin zuen hiria berreskuratu eta 363ko itunaren ondorioz persiarren eskuetan geratu zen.

## Erreferentziak

* ↑ (Ingelesez) Crow, James. (2018). Nicholson, Oliver ed. Zabdicene. in: The Oxford Dictionary of Late Antiquity. Oxford University Press, 1605 or..
* ↑ (Ingelesez) Crow, James. (2018). Nicholson, Oliver ed. Bezabde. in: The Oxford Dictionary of Late Antiquity. Oxford University Press, 235 or..

## Kanpo estekak

* Datuak: Q65088734
# Cacimba de Dentro

Cacimba de Dentro Brasilgo udalerri bat da, Paraíba estatuan kokatua. 16.064 biztanle ditu 168,107 km²ko eremuan.

## Ikus, gainera

* Paraíba

## Kanpo estekak

* Datuak: Q1816227
* Multimedia: Cacimba de Dentro / Q1816227
# Cacimbinhas

Cacimbinhas Brasilgo udalerri bat da, Alagoas estatuan kokatua. 10.476 biztanle ditu 273,767 km²ko eremuan.

## Ikus, gainera

* Alagoas

## Kanpo estekak

* Datuak: Q1808791
* Multimedia: Cacimbinhas / Q1808791
# Cacimba de Areia

Cacimba de Areia Brasilgo udalerri bat da, Paraíba estatuan kokatua. 3.291 biztanle ditu 220,38 km²ko eremuan.

## Ikus, gainera

* Paraíba

## Kanpo estekak

* Datuak: Q1807989
* Multimedia: Cacimba de Areia / Q1807989
# Cacimbas

Cacimbas Brasilgo udalerri bat da, Paraíba estatuan kokatua. 7.223 biztanle ditu 126,543 km²ko eremuan.

## Ikus, gainera

* Paraíba

## Kanpo estekak

* Datuak: Q970131
* Multimedia: Cacimbas / Q970131
# Bidabarri euskara taldea

Bidabarri euskara taldea Zuiako euskaldunak biltzeko asmoz sortutako elkartea da.

## Ikus, gainera

* Topagunea

## Kanpo estekak

* Topagunea euskara elkarteen webgunea.
* Datuak: Q12255139
# Biclavula

Biclavula Dipluraren barruko Projapygidae familiako genero bat da. Hexapoda taldeko artropodoak dira.

## Espezieak

* Biclavula wygodzinskyi San Martín, 1963

## Ikus, gainera

* Diplura
* Datuak: Q4903699
# Bicorp

Bicorp (valentzieraz Bicorb) Valentziako Erkidegoko udalerria da, Canal de Navarrés eskualdean eta Valentziako probintzian kokatua.
2009ko urtarrilaren 1eko erroldaren arabera 583 biztanle zituen.

## Ikus, gainera

* Armiarmaren haitzuloak
* Valentziako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q727183
* Multimedia: Bicorp / Q727183
# Biclonuncaria

Biclonuncaria Tortricidae familiako sits genero bat da. Bere espezie tipoa Biclonuncaria dalbergiae da.

## Espezieak

| Espeziea | Egoera |
| Biclonuncaria alota | daturik gabe |
| Biclonuncaria cerucha | daturik gabe |
| Biclonuncaria coniata | daturik gabe |
| Biclonuncaria conica | daturik gabe |
| Biclonuncaria dalbergiae | daturik gabe |
| Biclonuncaria deutera | daturik gabe |
| Biclonuncaria foeda | daturik gabe |
| Biclonuncaria juanita | daturik gabe |
| Biclonuncaria parvuncus | daturik gabe |
| Biclonuncaria phaedroptera | daturik gabe |
| Biclonuncaria residua | daturik gabe |
| Biclonuncaria salinasia | daturik gabe |
| Biclonuncaria tetrica | daturik gabe |

## Kanpo estekak

* Datuak: Q4903700
* Espezieak: Biclonuncaria
# Bicycle Race

Bicycle Race (euskaraz Txirrindu Lasterketa) Queen ingeles rock-pop musika taldearen abesti bat da. 1978ko Jazz diskoan kaleratu zuten.
Musika taldea Frantzian Jazz diskoa grabatzen ari zen bitartean, Frantziako Tourraren etapa baten igarotzea ikusi ondoren, Freddie Mercury abeslariak idatzi zuen.Abestiak 1970eko hamarkadako hainbat pop ikur aipatzen ditu, tartean Star Wars filma, Watergate afera, Peter Pan, Frankenstein, Superman eta Vietnamgo gerra.
Abestiaren bideoklipak bere garaian hautsak harrotu eta zer esana eman zuen, bertan 65 emakume, denak ere modelo profesionalak, Wimbledom estadioko zirkuituan larru gorritan eta txirrindu gainean zebiltzela agertzen baitziren, emakume haietako bat diskoaren azalean agertu zen, baina azaleko bertsioan bikini bat marraztu zitzaion. Herrialde batzuetan bideokliparen zenbait zati zentsuratu ziren, eduki iraingarria edo obszenua zutelakoan.
Taldeak New York hiriko Madison Square Garden aretoan emandako kontzertuan zehar eszenatoki gainean hainbat emakume toplessen eta txirrindu gainean harat-honata zebiltzala izan zituen.

## Kanpo estekak

* Bicycle Race abestiaren bideoklipa ikusgai (Ingelesez)
* Datuak: Q430889
# Bicêtre Ospitalea

Bicêtre Ospitalea (frantsesez: hôpital Bicêtre) Parisko (Frantzia) hegoaldeko auzoetan dagoen Le Kremlin-Bicêtre udalerrian dago. Pariseko erdigunetik 4,5 km-ra dago. Bicêtre Ospitalea hasiera batean ospitale militar gisa aurreikusi zen, 1634an hasi zen eraikuntza. Vincent de Paul-en laguntzarekin, azkenean, umezurztegi gisa ireki zen 1642an. Parisko Ospitale Nagusian sartu zen 1656an. 1823an, Hospice de la Vieillesse Hommes deitzen zitzaion. 1885ean, Hospice de Bicêtre izena jarri zioten.
Bere historian zehar hainbat erabilera aldi berean izan ditu: umezurztegia, kartzela, eroetxea, eta ospitalea. Bere gonbidatu ospetsuena Sadeko markesa izan zen.
Bicêtre Asylum de Bicêtre bezala ezagunagoa da, non 1793an Philippe Pinel superintendenteak buruko gaixoen tratamenduan giza metodoak sartu zituen lehenengoa izan zela aitortu zitzaion.
Bicêtre aipatzen da Foucaulten Eromena eta Zibilizazioaren azken kapituluan "Erietxearen jaiotza" izenburuarekin. Bertan, Pinelen metodoak gizakiak baino zorigaitzagoak bezala sailkatzen dira.

## Erreferentziak

* ↑ History. .
* ↑ Archived copy. .
* ↑ Archived copy. .

## Ikus, gainera

* Pitié-Salpêtrière Ospitalea

## Kanpo estekak

* Bicêtre Ospitalearen historia
* Bicetre Ospitala: Ehunka mamutako gunea
* Datuak: Q15217751
* Multimedia: Hôpital Bicêtre / Q15217751
# Bidache metal

Bidache metal metal eta hard rock musika jaialdia da, 2003tik aurrera Killers taldeak Bidaxunen antolatuta.
Jaialdiaren datak urtez urte aldatzen dira. Killers zerrendaburua izanda, Akitaniako talde berri eta beteranoek aritzen dute. Sarrerak ez dira aurrez saltzen eta aretoan 580 ikus-entzule baino ez dira sartzen.

## Edizioak
### 2003

* Maiatzaren 9: Enthroned, Otargos , Killers, Stormblast , Mimik.
* Abenduaren 13: Misanthrope, Killers, Wild west.

### 2004

* Maiatzaren 22: No return, Killers, Revenge, Hush.
* Irailaren 25: Imperial sodomy, D.S.K., Killers, Ortzia, Ilungara.
* Urriaren 16: Sublime cadaveric decomposition, Kragens, Infest, Hypnosis, Killers.
* Azaroaren 12: Avulsed, E-force, Killers, Phenix, Pacemaker.
* Azaroaren 13: Kronos, Outcast, Killers, Revenge, Phenix.
* Abenduaren 11: Seth, Kristendom, Tears in vain, M.U.L., Killers.

### 2005

* Urtarrilaren 22: Misanthrope, Trepalium, Garwall, Killers.
* Otsailaren 12: Ultra vomit, Bloody sign, Killers, Dark poetry, Stormblast.
* Martxoaren 19: Necroblasphem, Winds of torment, Human cell, Miss Larsen, Killers.
* Apirilaren 16: Carnal lust, Yorblind, Killers, Nauar, Nihility.
* Ekainaren 4: Dungortheb, D.S.K., Rock 'n' roll rebels, Läufer, Killers.
* Urriaren 1: Necropsy, Ashura, Rock 'n' roll rebels, Aïwass, Killers.
* Azaroaren 19: Asmodée, Offending, Les Destropouillaves, Monsters au froc, Killers.

### 2006

* Urtarrilaren 21: Genital Grinder, Maleficentia, Necrosis, Monsters au froc, Killers.
* Otsailaren 25: Benighted, Destinity, Hypnosis, Chicken lover, Killers.
* Martxoaren 18: Psoriasis, Fornication, Karnal, Deadly whispers, Killers.
* Apirilaren 22: Killers, Avulsed, D.S.K., Punishement divine, Boneshaker.

### 2007

* Otsailaren 24: Kronos, 7th nemesis, Arcania, Killers.
* Martxoaren 24: Bloody sign, Outcast, Hypnosis, Resistance, Killers.
* Maiatzaren 5: Misanthrope, Kragens, Aggressive agricultor, Killers.
* Urriaren 27: Fatal, ADX, E-Force, Killers.
* Azaroaren 24: Bioterror, Decline Of Humanity, Legen Beltza, Killers.

### 2008

* Otsailaren 23: Sublime Cadaveric Decomposition, The Seven Gates, Angelus Apatrida, Killers.
* Apirilaren 26: Tryskhell, Necrocult, Killers, Carrion Crawler, Dadly Whispers

## Kanpo estekak

* Webgune ofiziala
* Datuak: Q2901676
# Bicoccako gudua

Bicoccako gudua edo Bicoccako Lehen Gudua (italieraz: Battaglia della Bicocca) 1522ko apirilaren 27an Lau Urteko Gerraren baitan gertatutako gudua izan zen, garaiko Milanerria zegoen Bicocca herritik gertu. Frantzia eta Veneziako Errepublikaren indar armatuen eta Espainiako Inperioaren eta Aita Santuen Lurraldeetako armaden arteko gudua izan zen, azken hauek Prospero Colonnaren agindupean. Taktika hobea dela eta Karlos V.aren agindupeko tropek garaipen erraza lortu zuten, 1525an gertatuko zen Paviako guduaren aurrekari garrantzitsua markatuz. Suitzar-Veneziarren aldean 3.000 heriotza izan ziren eta Espainiak heriotz bakarra, guduarekin harremana ez zuten arrazoiengatik, gainera. Zentzu honetan gazteleraz bicoca hitzak "pagotxa" esan nahi du eta frantsesez "apurtutako etxea".
Suitzako mertzenarioek ez zuten euren ordainsaria jaso eta berehalako gudua eskatu zuten, Odet Lautrecekoa komandante frantziarra Bicoccako fortifikazioa erasotzera behartuz, Milango harresietatik iparraldera. Frantziarrak gehiago ziren eta suitzako infanteriak pika ugari zituen. Gudua hasterakoan suitzarrak bi koadrotan jarri ziren eta Prospero Colonnaren tropen aurka oldartu ziren, honek kainoiekin erantzuten zien bitartean. Bi armadak bereizten zituen bidea gurutzatu ostean suitzarren aldapa txikia aurkitu zuten aurrez aurre, eta ezin izan zuten zuzeneko erasoa jo espainiarren aurka, baina diana erraza ziren. Suitzarren 3.000 kide galdu zituzten horrela, euren artean 27 kapitain, eta erretiratu behar izan ziren benetako aurrez aurreko borrokaldirik egin gabe.
Gudu honek su-arma eramangarrien garrantzia markatu zuen, bereziki espainiarrek zituzten arkabuzenak, eta pika edo zaldunen aroaren bukaera markatu zuen.

## Bitxikeriak

Hil zen espainiar soldadua mando baten ostikoz hil zela dio historiak.

## Oharrak

* ↑ Lautrec Milanera iritsi zen 12.000 gizonekin, ondoren Suitzako 16.000 pika gehitu ziren, 3.000 italiar (Banda Beltzak) eta ezezaguna den frantziar eta veneziar kopuru bat. Zenbat hil ziren ere ezezaguna da guztiz.
* ↑ Colonnak 4.000 arkabuzero espainiar zituen, 10.000 Landsknecht, 4.000 infante italiar eta armatutako ehunen bat gizon.

## Erreferentziak

* ↑ Oman. A History of the Art of War in the Sixteenth Century. , 176 or..
* ↑ Mallet. The Italian Wars. , 143. or..
* ↑ Delbrück, Hans. (1990). J. Renfroe Jr. ed. The Dawn of Modern Warfare. Westport: Greenwood Press, 90 or. ISBN 978-0-80326-586-8..
* 1 2 La batalla más fácil de ganar de la historia. (Noiz kontsultatua: 2017-01-20).

## Kanpo estekak

* Datuak: Q683341
* Multimedia: Battle of Bicocca / Q683341
# Bicolgo eskualdea

Bicolgo eskualdea edo Bicol, espainiar kolonizazioa baino lehen Ibalon deitua, (erdialdeko bicoleraz: Rehiyon nin Bikol/Kabikolan; Rinconadako bicoleraz: Rehiyon ka Bikol; filipineraz: Kabikulan; gaztelaniaz: Bicolandia) Filipinetako eskualdea da, Luzon uhartean dagoena.

## Probintziak

| Probintzia | Hiriburua | Biztanleria (2007) | Azalera (km²) | Biztanleriaren dentsitatea (km²) |
| Albay | Legazpi | 1.190.823 | 2.552,6 | 466,5 |
| Camarines Norte | Daet | 513.785 | 2.112,5 | 243,2 |
| Camarines Sur | Pili | 1.533.305 | 5.182,32 | 295,9 |
| Catanduanes | Virac | 232.757 | 1.511,5 | 154 |
| Masbateko probintzia | Masbate | 768.939 | 4.047,7 | 190 |
| Sorsogongo probintzia | Sorsogon | 709.673 | 2.141,4 | 331,4 |
| Naga | — | 160.516 | 84,48 | 1.900 |

## Kanpo estekak

* Datuak: Q13662
* Multimedia: Bicol Region / Q13662
# Brachypodium retusum

Brachypodium retusum Poaceae familiako landare belarkara da, Mediterraneoko eremu epeletatik, tartean Bardeetatik, zabalduta dagoena. Eremu karedunetan tipikoa da eta 40–140 zentimetroko altuera izan ohi du.

## Kanpo estekak

* Datuak: Q8251485
* Multimedia: Brachypodium retusum / Q8251485
* Espezieak: Brachypodium retusum
# Bragi

Bragi Eskandinaviar mitologiako jainko bat da. Odin jainko nagusia eta Gunlod erraldoiaren bigarren semea izan zen (beste bertsio batzuen arabera, Odín eta Frigg-en semea izan omen zen).

## Kanpo estekak

* Datuak: Q199959
* Multimedia: Bragi / Q199959
# Braham (Minnesota)

Braham Minnesotako hiri bat da. Isanti konderrian kokatua dago. 2010ean 1.793 biztanle zituen, 4,17 kilometro koadrotan banatuta.

## Ikus, gainera

* Isanti konderria

## Kanpo estekak

* Datuak: Q922449
# Brahma

Brahma, hinduismoan (literalki, sanskritoz, eboluzioa edo garapena esan nahi duena), unibertsoaren jainko sortzailea eta Tri-murtiaren (hiru forma) partaidea da, Brahma sortzaileak, Vishnu kontserbatzaileak eta Shiva suntsitzaileak eratutako hirukoa.
Mito baten arabera, hiru jainkoak, Ammavaru jainkosak jarritako arrautza kosmiko batetik jaio ziren. Mito modernoago baten arabera, vishnuismoan (Vishnu jainkoaren jarraitzaileena) jatorria duena, Brahma, lotan ari zen Vishnu jainkoaren (bere ametsen bidez unibertsoaren existentzia sortzen duena) zilborrean zegoen ozeanoan flotatzen ari zen loto lore batetik sortu zen. Baina, beharbada, jatorrizko mitoa, Brahma, Brahmanak sortutako lehen izakitzat hartzen duena da, are Brahman gorenaren lehen pertsonifikazioa, bere bidez, Brahmanak guztia sortzen duelarik.
Brahma, Sarasuati (ezagutzaren jainkosa) eta Savitriren (Eguzkiaren jainkoa den Vivasvan, Savitra edo Suryaren alaba) senarra da, azken jainkosa hau, Gaiatri ere deitzen delarik ("kantatua", hinduismoko mantrarik garrantzitsuenetako bat). Hala ere, sortzailea izanda ere, bere seme-alaba guztiak mana-putra edo pentsamenduaren seme-alabak dira, euren jaiotza, Brahmaren pentsamendutik adieraziz, eta ez bere gorputzetik.
Brahmak, noiz behinka baino ez du parte hartzen jainkoen kontuetan, eta are gutxiago oraindik gizaki hilkorrenetan. Berak behartu zuen Soma (Ilargiaren jainkoa), Tara jainkosari bere senar Brihaspati itzultzera (erdijainkoen gurua). Dharmaren (erlijioaren jainkoa) aitatzat hartzen da, baita Atrirena ere. Brahma Brahmapuran bizi da, unibertsoaren erdian dagoen Meru mendi mitologikoaren tontorrean dagoen hiri bat.
Esan den bezala, Brahma, Brahmanaren (hinduismoko Izaki Gorena) ordezkari bat da. Sekula ez zen gurtza jainko bihurtu: Indian, bere omenezko bi tenplu baino ez daude.

## Irudikapena

Brahma, ohi, bizar zuridun (jakinduriaren ikurra) lau bururekin, lau besorekin eta larruazal gorriarekin (berrikiago, horia) irudikatzen da. Aho bakoitzak lau Vedetako bat errezitatzen du. Eskuek, bizia sortzeko erabilitako urez beteriko ontzi bat, yapa-mala edo aledun lepoko bat, unibertsoaren denboraren erregistroa eramateko erabilia, paperean idatzitako Veden testua (denboraz kanpokoa, liburuak askoz berriagoak baitira eta padma edo loto lore bat eusten dituzte. Hansa edo Jansa izeneko beltxarga baten gainean doa, norekin unibertsoan zehar hegan egiten duen. Hansa hau ez da Vishnuren beltxarga erako haragiztatzearekin nahastu behar, honek ere Hansa izena baitu.

## Ikus, gainera

* Brahmak budismoan
* Lau Kumarak
* Brahma sutra

## Kanpo estekak

* Datuak: Q11389
* Multimedia: Brahma / Q11389
# Brahman (kasta)

Brahmana (sanskritoz: brāhmaṇa ; devanagariz: ब्राह्मण ), Indiako gizartean, hiru kasta goienetariko kidea da. Kasta honetakoak dira apaiz hinduistak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/08/03 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q47140
* Multimedia: Brahmins / Q47140